Faerie Glen: Buster & Bella Slimstieks – Heyevent.co.za
Faerie Glen: Buster & Bella Slimstieks
NG Faerie Glen, Pretoria
Buster, Bella & Tannie Terapeut het besluit om vir al hul maatjies in Pretoria Oos te kom kuier! Buster & Bella se stemme word gesing deur Hendri Myburgh (van Groot Ontbyt) & Lianie May!
Saterdag, 9 Des om 16:00 by NG Faerie Glen se kerksaal (429 Glenwood Ave)! Kaartjies is R80pp. Onder 12 maande gratis. Om te bespreek, stuur 'n epos met jou naam, van, kontak nr en hoeveel kaartjies jy soek vir BUSTER FAERIE GLEN na admin@kindervermaak.co.za. Noem spesifiek FAERIE GLEN. Jy kan ook bespreek via ...
Saterdag, 9 Des om 16:00 by NG Faerie Glen se kerksaal (429 Glenwood Ave)! Kaartjies is R80pp. Onder 12 maande gratis. Om te bespreek, stuur 'n epos met jou naam, van, kontak nr en hoeveel kaartjies jy soek vir BUSTER FAERIE GLEN na admin@kindervermaak.co.za. Noem spesifiek FAERIE GLEN. Jy kan ook bespreek via whatsap by 061 121 1725 / 082 410 7682. ONS IS SO OPGEWONDE!!
**DAAR IS SLEGS 'N BEPERKTE AANTAL KAARTJIES BESKIKBAAR - sodat almal lekker gemaklik is!
**Daar sal 'n snoepie wees met 'n verskeidenheid koeldrank, chips & lekkers
**BAIE NUWE PRODUKTE by die Buster & Bella winkel (en ons het dalk 'n groot verrassing vir julle).
MEER OOR DIE NUWE VERTONING:
Buster is terug, en dié keer het hy ‘n spesiale vierpoot maatjie bygekry! Ontmoet hierdie jaar vir Bella, Buster se aangenome sussie, soos hulle die land met splinternuwe liedjies, vars geblafde stories en boogie voetspoortjies toer! Die vertoning word aangebied deur nog ‘n nuwe vindingryke en energieke karakter, Tannie Terapeut, wat saam Buster & Bella wonderlike ontdekkings maak. Die vertoning is 55 minute lank, met ‘n foto sessie saam Buster & Bella na die tyd.
Net soos die kleure van die reënboog skyn dié talente van kinders soos ‘n wonderlike belofte en plan oor hulle lewens! Buster & Bella ontdek so dat elke kind op ‘n unieke manier “slim” is. Hulle leer ook dat God ons nooit los nie en as ons Sy hand vat, dit ‘n onbreekbare band vorm.
In ‘n wêreld waarin dit altyd gaan oor die sterkste, slimste en vinnigste sal elke kind kan identifiseer dat almal uniek en verskillende gawes en talente het. Hierdie boodskap kan konflik hantering verbeter, emosionele intelligensie verhoog en kinders help om die diversiteit van mens te akkomodeer, respekteer en komplimenteer. Kinders gaan met dié Buster vertoning ‘n pragtige boodskap geniet wat goedheid, waarheid en eenvoud versinnebeeld.
Bespreek vandag nog - Jy kan nie jou kind sonder hierdie waardevolle boodskap die wêreld instuur nie!
NG Faerie Glen
Glenwoodweg 429, Faerie Glen